14.

Vienošanās galvenie elementi: — galvenā pieeja attiecībā uz darbībām, ko finansē saskaņā ar NDICI – “Eiropa pasaulē”, paredz izmantot ģeogrāfiskās programmas, lai maksimāli palielinātu Savienības palīdzības ietekmi un pietuvinātu Savienības darbību partnervalstīm un iedzīvotājiem. Šo vispārējo pieeju papildina ar tematiskām programmām un ātrās reaģēšanas darbībām, vienlaikus nodrošinot visu programmu un darbību konsekvenci un saskaņotību, — līdzsvars starp procedūras noteikumiem un instrumenta globālo darbības jomu. Jo īpaši tika panākta vienošanās, ka ģeogrāfisko un tematisko programmu plānošanas dokumentus pieņems ar īstenošanas aktiem, un ka Komisija ir pilnvarota pieņemt deleģētos aktus, it īpaši, lai grozītu maksimālo summu CBDSD darbībām, Ārējās darbības garantijas maksimālo summu, maksimālo uzkrājumu summu un uzkrājumu likmes, II, III un IV pielikumā uzskaitītās sadarbības un intervences jomas, V pielikumā uzskaitīto EFIA+ darbību prioritārās jomas un VI pielikumā izklāstīto sarakstu ar galvenajiem darbības rādītājiem, kā arī lai papildinātu regulu ar konkrētiem mērķiem, prioritārajām sadarbības jomām, tematiskajiem mērķiem un indikatīviem finanšu piešķīrumiem atlasītajiem apakšreģioniem, un ar noteikumiem par pārraudzības un izvērtēšanas sistēmas izveidi, — visaptveroša, koordinēta un mērķtiecīga pieeja, jo īpaši, izmantojot principu “politika pirmajā vietā”, kura pamatā ir paplašināts politikas satvars, kas ietver arī Eiropas Parlamenta rezolūcijas (7. pants), un iekļaujošs dialogs, un paredzot izvēles iespēju, lai komiteja varētu sanākt dažādos formātos, kas atbild par konkrētām intervences jomām, piemēram, par ģeogrāfiskām, tematiskām un ātrās reaģēšanas darbībām, un lai dalībvalstīm būtu iespēja lūgt izskatīt jebkuru citu jautājumu, kas attiecas uz regulas īstenošanu, jo īpaši saistībā ar daudzgadu plānošanas dokumentiem, tostarp vidusposma vai ad hoc pārskatiem un izvērtējumiem, — instrumenta mērķu sasniegšanu papildus nodrošina, izmantojot izdevumu mērķu kopumu, kuri, izņemot oficiālās attīstības palīdzības (OAP) mērķi, ir iekļauti apsvērumos un kuru uzdevums ir nodrošināt, ka līdzekļi tiks piešķirti šādā apmērā: vismaz 93 % kā OAP, 30 % klimata mērķiem, vismaz 85 % no darbībām dzimumu līdztiesības jomā, no kurām vismaz 5 % paredzēti G2 rādītāja sasniegšanai, vismaz 20 % no OAP – sociālajai iekļaušanai un cilvēces attīstībai, un augstākais 5 % pārrobežu sadarbībai kaimiņreģioniem paredzētā finansējuma ietvaros. NDICI – “Eiropa pasaulē” palīdzēs sasniegt arī kopējo DFS bioloģiskās daudzveidības mērķi (48. apsvērums), — instruments arī palīdzēs Savienībai visaptveroši reaģēt uz problēmām, vajadzībām un iespējām, kas saistītas ar migrāciju un piespiedu pārvietošanu, tādā veidā, kas ir saskaņots ar Savienības migrācijas politiku un papildina to, jo īpaši tāpēc, ka indikatīvi 10 % no NDICI finansējuma tiks atvēlēti darbībām, ar kurām atbalsta neatbilstīgas migrācijas un piespiedu pārvietošanas pārvaldību, kā arī darbībām to pamatcēloņu novēršanai, — tiks paplašinātas ārējo aizdevumu pilnvaras (49. panta 1. punkts), un aktīvi tiks pārvietoti kopējā uzkrājumu fondā (31. panta 8. punkts), — ir izveidots jaunais Eiropas Fonds ilgtspējīgai attīstībai plus (EFIA+), kura pamatā ir tā priekštecis Eiropas Fonds ilgtspējīgai attīstībai (EFIA), un tas kopā ar Ārējās darbības garantiju var atbalstīt finansēšanas un investīciju operācijas dotāciju, budžeta garantiju un finanšu instrumentu veidā partnervalstīs, kuras atrodas ģeogrāfiskajos apgabalos, uz kuriem attiecas NDICI – “Eiropa pasaulē”, kā arī operācijas valstīs, kuras ir Pirmspievienošanās palīdzības instrumenta III līdzekļu saņēmējas, — ir sīkāk precizēta Eiropas Investīciju bankas loma, un bankai ir uzticēts īstenot ekskluzīvu īpašu investīciju logu operācijām ar valsts un nekomerciāliem reģionālajiem partneriem, kā arī attiecīgā gadījumā papildu neekskluzīvus īpašus logus operācijām ar komerciāliem reģionālajiem partneriem un operācijas ārvalstu tiešo ieguldījumu, tirdzniecības un partnervalstu ekonomikas internacionalizācijas veicināšanai, — ir papildus nostiprināta visaptveroša pieeja darbību finansēšanai kaimiņreģionā, pievienojot noteikumus par konkrētajiem mērķiem attiecībā uz kaimiņreģionu (18. pants; pārcelts no II pielikuma) un daudzvalstu programmām (21. pants), — to aktivitāšu un pasākumu noteikšana, kurus nevar atbalstīt saskaņā ar NDICI (izslēgtās aktivitātes uzskaitītas 29. pantā), — apsvērumos ir precizēts, kā tiks izmantotas jaunām problēmām un prioritātēm paredzētās rezerves, un palīdzības apturēšanas iespēja, ja trešās valstīs pasliktinās situācija demokrātijas, cilvēktiesību un vai tiesiskuma jomā, — ir noteikts indikatīvais galveno snieguma rādītāju kopums, kurus izmanto, lai palīdzētu novērtēt Savienības ieguldījumu regulas konkrēto mērķu sasniegšanā (VI pielikums), — regulas piemērošana ar atpakaļejošu spēku no 2021. gada 1. janvāra (27. panta 4. punkts un 50. pants, kā arī 60. un 85. apsvērums).